Jotang leutik

Jotang leutik (Acmella uliginosa) nyaéta hiji tutuwuhan anu asalna tina kulawarga Asteraceae. 
Kasebut tutuwuhan  terna tina marga acmella lianna, kembang jeung daun jotang leutik dimangpaatkeun pikeun ubar nyeri huntu. Dipiwanoh ogé ngaranna  jotang atawa jocong  leutik. Dina basa Inggris disebutna : Marsh Para Cress: Acmella uliginosa, Marsh Para Cress.

 Ciri mandiri 
Kagolongkeun tutuwuhan terna sausum, tangkalna nangtung ka luhur sakapeung ogé aya anu nguyupuk tina palebah puhu tangkalna, jangkung nepika 1 m. Tangkalna buleud, baruluan. Daun-daun bijil pasingareup-singareup, panjang cupat daunna 2 cm. Lambaran daun wujudna lonyod, jarang katempo buleud endog, 1–10 × 0,5–6 cm. Flora, untuk sekolah di Indonesia. PT Pradnya Paramita, Jakarta. Hal. 427

jmpl|kiri|180px|Tangkal jotang leutik
kembang majemuk bijil dina pendulna anu kawas aseupan nangkub, bijil sa gagang sakapeung aya dua, ajeg bijil tina tungtung /(terminal), konéng, gagangna panjang nepika 12 cm, semu nyiku, baruluan kalawan mingkin kandel ka palebah tungtung. Bongkol mimitina pendék, lalaunan manjangan dibarengan ku kembangna anu ligar, nepika ukuranna 5–6 × 7–11 mm. Daun pamungkusna 5–7, dina sakuriling, 2–3,5 mm. Kembang ditungtungna biasana 5, kelirna konéng walirang, panjangna 2–2,5 mm. Kembang cakramna loba, padet pajejel-jejel 1,3–1,5 mm, tajuna-4 ya ogé 5. Buah teuas  (achene) lonyod, 1–1,5 mm, katempo kawas 2 jarum pondok di tungtungna. (Eds.). 1987. Weeds of Rice in Indonesia. Balai Pustaka, Jakarta. p. 102–103 (illust.)

 Ékologi jeung sebaranna 
jmpl|kiri|180px|Pendul/bongkol kembang, ti kadeukeutan
Tutuwuhan ieu kagolongkeun kana gulma mikaresep daérah jemlek jeung baseuh, sanajan kitu bisa waé hirup dina taneuh anu garing. Di pasawahan, sisi susukan, kebon anu jemlék taneuhna, tegalan berawa-rawa. Kapanggih hirup nepi ka daérah tonggoh anu perenahna dina 3.100 mdpl.

Jotang leutik ditaksir pituin ti Brasil jeung Karibia: Invasive Alien Species. Kiwari kapanggih hirup di sakuliah Nusantara, kajaba di Papua. Sanajan kagolongkeun kana Gulma  Tapi henteu pati hésé dirabut.

 Guna jeung mangpaatna
Jotang leutik remen dikonsumsi mangrupa lalaban anu dipikaresep di daérah Jawa Kulon, bisa di atah atawa dikulub heula. . Kawas baraya deukeutna, jotang (A. paniculata), pendul kembang jeung daunna mibanda rasa lada/haneut bisa dimangpaatkeun  pikeun ngubaran barusuh dina biwir jeung nyeri huntu. Tumbuhan Berguna Indonesia, jil. 3:1837 (sebagai Spilanthes Acmella Murr.). Terj. Yayasan Sarana Wana Jaya, Jakarta

 Dicutat tina 


 Tutumbu ka luar 

 ITIS: Acmella uliginosa (Sw.) Cass.
 USDA PLANTS Profile: Acmella uliginosa (Sw.) Cass.
 PIER: Acmella uliginosa (Sw.) Cass. 
 Linnean Herbarium: foto herbarium

Kategori:Asteraceae
Kategori:Gulma
Kategori:Tutuwuhan ubar
Kategori:Acmella
Kategori :Lalab
Kategori:tutuwuhan